ศรายุทธ ชัยคำดี
ศรายุทธ ชัยคำดี เกิดเมื่อวันที่ 24 กันยายน พ.ศ. 2524 ที่จังหวัดขอนแก่น มีชื่อเล่นว่าโจ้ เริ่มเข้ารับการศึกษาในชั้นประถมที่โรงเรียนบ้านนาโพธิ์ และศึกษาต่อในชั้นมัธยมศึกษาตอนต้นที่โรงเรียนโนนสะอาดวิทยาคาร จากนั้นจึงมาเข้ารับการศึกษาในสายวิชาชีพที่วิทยาลัยเทคโนโลยีพลพณิชยการ
ศรายุทธ ชัยคำดี
หลังจากจบทัวร์นาเมนต์เยาวชนควีนส์คัพ ศรายุทธได้มาคัดเลือกตัวที่สโมสรการท่าเรือแห่งประเทศไทยและได้เซ็นสัญญาเป็นนักฟุตบอลอาชีพครั้งแรกกับสโมสร โดยสร้างผลงานการยิงประตูได้อย่างโดดเด่น ด้วยการคว้าตำแหน่งดาวซัลโวลีกสูงสุดของประเทศอย่างไทยลีก ฤดูกาล 2545/46 และก้าวขึ้นไปติดทีมชาติไทย ชุดอายุไม่เกิน 23 ปี ในการแข่งขันกีฬาซีเกมส์ ปี พ.ศ. 2546 ที่ประเทศเวียดนาม